छतरपुर, एमपी/नगर संवाददाताः सर्किट हाउस तिराहे पर स्थित आईसीआईसीआई बैंक का सायरन अचानक बजने से पूरे इलाके में सनसनी फैल गई। सायरन की आवाज सुनकर आसपास के लोग बैंक की ओर दौड़ पड़े। बैंक के आगे लगे एटीएम का गेट खुला होने के कारण तकनीकी व्यवस्था के तहत सायरन बजने की संभावना को देखते हुए लोगों ने जैसे ही एटीएम का दरवाजा बंद किया वैसे ही सायरन बंद हो गया जिससे लोगों ने राहत की सांस ली।